OpenLLM-France/wikimedia huggingface dataset:
# Klini

Klini (en rus: Клины) és un poble (un possiólok) de l'óblast de Vladímir, a Rússia, que en el cens del 2010 tenia 41 habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Demetri II de Macedònia

Demetri II de Macedònia（grec antic: Δημήτριος) fou fill d'Antígon II Gònates, rei de Macedònia i de Fila, succeint al seu pare el 239 aC. Era net de Demetri Poliorcetes.
El 266 aC o 265 aC Justí diu que es va distingir derrotant a Alexandre II de l'Epir que havia envaït el regne de Macedònia, però molts historiadors pensen que era massa jove (uns 12 anys). Estava casat amb Estratonice, filla d'Antíoc I Sòter.
Va regnar 10 anys. Probablement al començament del seu regnat, Olimpíada, vídua d'Alexandre II de l'Epir, buscant la seva aliança, li va donar en matrimoni a la seva filla Ftia, però Demetri no va impedir la mort d'Olimpíada i els seus dos fills ni va fer res per la seva venjança. La seva dona Estratonice va tenir un gran disgust per aquest segon matrimoni i el va abandonar i se'n va tornar a Síria segons diu Polibi.
Va tenir bones relacions amb els tirans de les ciutats del Peloponnès que s'oposaven a la Lliga Aquea. Després va estar en guerra contra la Lliga Etòlia per la possessió de l'Acarnània i es va aliar als aqueus, i va obtenir alguns èxits parcials. Va tenir com a aliats en aquesta guerra als beocis i a Agró rei d'Il·líria.
Va sofrir una important derrota a mans dels dàrdans de la frontera nord-oest que li van causar fortes pèrdues però no se sap en quin període del seu regnat va passar. Va morir el 229 aC i el va succeir Antígon III Dosó, segons diuen Pompeu Trogus i Titus Livi.

## Referències

* ↑ Demetrius II a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 965
# Bisbat de Long Xuyên

El bisbat de Long Xuyên (vietnamita: Giáo phận Long Xuyên; llatí: Dioecesis Longxuyensis) és una seu de l'Església catòlica al Vietnam, sufragània de l'arquebisbat de Ciutat de Hô Chí Minh. Al 2016 tenia 247.000 batejats d'un total de 4.174.409 habitants. Actualment està regida pel bisbe Joseph Trân Văn Toàn.

## Territori

La seu episcopal és la ciutat de Long Xuyên, on es troba la catedral de Reina de la Pau
El territori s'estén sobre 10.256 km² i està dividit en 186 parròquies.

## Història

La diòcesi va ser erigida el 24 de novembre de 1960 mitjançant la butlla Christi mandata del papa Joan XXIII, prenent el territori dels vicariat apostòlic de Cần Thơ, que contextualment va ser elevat a diòcesi.

## Cronologia episcopal

* Michel Nguyên Khác Ngu † (24 de novembre de 1960 - 30 de desembre de 1997 jubilat)
* Jean-Baptiste Bui Tuân (30 de desembre de 1997 - 2 d'octubre de 2003 jubilat)
* Joseph Trân Xuân Tiéu (2 d'octubre de 2003 - 23 de febrer de 2019 renuncià)
* Joseph Trân Văn Toàn, des del 23 de febrer de 2019

## Estadístiques

A finals del 2016, la diòcesi tenia 247.000 batejats sobre una població de 4.174.409 persones, equivalent al 5,9% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 1970 | 105.759 | 1.495.017 | 7,1 | 97 | 92 | 5 | 1.090 | | 7 | 205 | 144 |
| 1980 | 200.000 | 2.500.000 | 8,0 | 154 | 148 | 6 | 1.298 | | 35 | 278 | 93 |
| 1999 | 250.000 | 3.670.100 | 6,8 | 181 | 176 | 5 | 1.381 | | 23 | 518 | 87 |
| 2000 | 211.181 | 3.670.000 | 5,8 | 173 | 168 | 5 | 1.220 | | 41 | 244 | 87 |
| 2001 | 215.932 | 3.750.000 | 5,8 | 180 | 175 | 5 | 1.199 | | 41 | 220 | 87 |
| 2002 | 220.842 | 3.944.000 | 5,6 | 188 | 181 | 7 | 1.174 | | 45 | 141 | 111 |
| 2003 | 230.000 | 4.030.000 | 5,7 | 187 | 181 | 6 | 1.229 | | 44 | 141 | 113 |
| 2004 | 234.360 | 3.995.339 | 5,9 | 189 | 183 | 6 | 1.240 | | 41 | 140 | 113 |
| 2013 | 240.000 | 4.834.000 | 5,0 | 251 | 240 | 11 | 956 | | 103 | 345 | 157 |
| 2016 | 247.000 | 4.174.409 | 5,9 | 275 | 259 | 16 | 898 | | 83 | 367 | 186 |

## Bibliografia

* (llatí) Butlla Christi mandata, AAS 53 (1961), p. 476

## Enllaços externs

* Anuari pontifici del 2017 i anteriors, publicat a www.catholic-hierarchy.org a la pàgina Diocese of Long Xuyên (anglès)
* Esquema de la diòcesi a www.gcatholic.org (anglès)
* Sito Pàgina oficial de la diòcesi (vietnamita)
# Barri Vell - Santa Creu

Barri Vell - Santa Creu (més conegut com a barri de Santa Creu o Barri Vell) és un barri de la ciutat d'Alacant. Limita al nord amb el barri de Sant Antoni; al nord-est, i separat pel carreró de la Serra, amb el barri del Raval Roig; a l'est i al sud amb el barri de l'Eixample-Diputació, a l'altura de l'espigó del Port d'Alacant; i a l'oest, separat per la rambla de Méndez Núñez, amb el barri del Centre. En aquest barri es troba el palau consistorial de la ciutat, la basílica de Santa Maria i la cocatedral de Sant Nicolau. Segons el cens de 2006, té 2.919 habitants (1.473 homes i 1.446 dones).

## Referències

* Població per barris Arxivat 2007-03-19 a Wayback Machine. i Llista de Carrers Arxivat 2007-07-14 a Wayback Machine., en la pàgina de l'Ajuntament d'Alacant.
Vegeu: Llista de barris d'Alacant
# Mitra (desambiguació)

«Mitra» té aquests significats:
* Mitologia:
** Mitra (mitologia) deïtat persa que originà el culte del mitraisme.
** Mitra (vedisme) deïtat hindú associada originalment a la persa.
* Indumentària:
** Mitra, toca alta i apuntada que en les grans solemnitats es cobreixen el cap els bisbes o arquebisbes.
** Mitra (banda), banda utilitzada a l'antiguitat.
* Biografies: Panchanan Mitra, (1892 - 1936) fou el primer professor d'antropologia a l'Índia.
# Moneron

Moneron (en rus Монерон, en japonès 海馬島, Kaibato, en ainu Todomoshiri) és una illa rocallosa de Rússia situada a l'estret de Tatària, a 48 quilòmetres de la costa sud-oest de l'illa de Sakhalín. Aquesta illa, de 30 km² de superfície, constitueix el primer parc nacional marí rus. Hi ha molts penya-segats amenaçadors que baixen perpendicularment fins al mar, així com alguns vestigis de camins japonesos.

## Etimologia

L'illa rebé el seu nom en honor de Paul Mérault Monneron, enginyer en cap de l'expedició de Jean-François de La Pérouse, qui va descobrir l'illa.

## Fauna

L'estranya combinació de corrents submarins diversos, així com la influència del corrent càlid de Kuroshio, explica la forta presència de mol·luscs i crustacis subtropicals, així com estrelles de mar, molts presents als fons marins que envolten l'illa. També s'hi han observat nombroses colònies d'ocells.
# Galatro

Galatro és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 60 km al sud-oest de Catanzaro i a uns 60 km al nord-est de Reggio de Calàbria. A 1 de gener de 2019 la seva població era de 1.624 habitants.
Galatro limita amb els municipis següents: Fabrizia, Feroleto della Chiesa, Grotteria, Mammola, San Pietro di Caridà, Giffone, Laureana di Borrello i Maropati.

## Referències

* ↑ «Resident population on 1st january» (en anglès). ISTAT. [Consulta: 8 febrer 2020].
# Geomys texensis

Geomys texensis és una espècie de mamífer rosegador de la família dels geòmids. És endèmic de Texas (Estats Units). Es tracta d'una espècie excavadora que s'alimenta principalment d'arrels, rizomes carnosos, plantes suculentes verdes i herba. Els seus hàbitats naturals són els sòls de sorra franca i profunda i la terra franca sorrenca amb grava, amb un tipus de vegetació que varia d'una subespècie a l'altra. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Hafner, D. J.; NatureServe (Hammerson, G.; Cannings, S.). Geomys texensis. UICN 2008. Llista Vermella d'espècies amenaçades de la UICN, edició 2008, consultada el 24 juliol 2015.
# Geomys tropicalis

Geomys tropicalis és una espècie de mamífer rosegador de la família dels geòmids. És endèmic del sud-est de Tamaulipas (Mèxic). Es tracta d'una espècie excavadora que s'alimenta principalment d'arrels, bulbs i rizomes. Els seus hàbitats naturals són els sòls sorrencs, profunds i blans de zones obertes o amb pocs arbres. Està amenaçat per la industrialització i l'agricultura, fet agreujat per la presència de tres ciutats en creixement a la seva distribució.

## Referències

* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Geomys tropicalis. UICN 2008. Llista Vermella d'espècies amenaçades de la UICN, edició 2008, consultada el 24 juliol 2015.
# Baranamtarra

Baranamtarra va ser la Reina de Lagaix durant el segle XXIV aC.
L'any 2384 aC, Baranamtarra i el seu marit, Lugalanda, van prendre el poder de Lagash, una de les ciutats més antigues al Sumer. Els dos es van convertir en els majors propietaris de terres de la ciutat, i Baranamtarra tenia un temple i diverses propietats. La Reina Baranamtarra administrava les seves propietats i el temple de la deessa Bau. Va comprar i va vendre esclaus i va enviar missions diplomàtiques a estats veïns.
Registres existents reflecteixen les activitats empresarials privades de la muller reial durant gran edat de prosperitat i comerç internacional de Lagash. Baranamtara enviava roba de llana i plata a Dilmun i venia coure importat d'aquesta regió a la veïna ciutat d'Umma. D'acord amb les pràctiques habituals dels comerciants internacionals, va dedicar una estàtua de bronze a la deessa Nanshe. Per les seves propietats, a les que venia productes làctis, Baranamtara va comprar bestiar a Elam. L'expressió “Propietat de Baranamtara” es va trobar en llistes de persones, animals, propietats, i diversos objectes.
A causa de la inestabilitat política de l'època, va ser derrocada per un altre governant, Urukagina, l'any 2378.

## Referències

* ↑ Jackson, Guida M. Women rulers throughout the ages : an illustrated guide. [2nd rev., expanded and updated ed.].. Santa Barbara, Calif: ABC-CLIO, 1999, p. xxxvii. ISBN 1-57607-091-3.
* ↑ Kinder, Herman; Werner Hilgemann. The Penguin atlas of world history: Vol. 1, From prehistory to the eve of the French Revolution. Rev.. Londres: Penguin, 2003, p. 62. ISBN 0141012633.
* ↑ Silver, Morris. Economic structures of antiquity. Greenwood Press, 1994, p. 54. ISBN 0-313-29380-5.
* ↑ Uhlig, Helmut. Die Sumerer : e. Volk am Anfang d. Geschichte (en alemany). Lübbe, 1992. ISBN 3-404-64117-5.
# Districte de Hyderabad

* Per a altres significats, vegeu «Districte d'Hyderabad (Pakistan)».
El districte de Hyderabad és una divisió administrativa de l'estat d'Andhra Pradesh (Índia) que inclou part de l'àrea metropolitana de la ciutat d'Hyderabad (Índia). La superfície del districte és de 625km². La població estimada és de 5.404.833 habitants El govern correspon a un Collector designat per l'Indian Administrative Service (IAS) i nomenat pel govern de l'estat. El Collector administra el territori en nom de l'estat d'Andhra Pradesh; no hi ha càrrecs electes i el districte no té legislatura (Zilla Parishad) encara que si té representació a l'assemblea de l'estat i a la de l'Índia. Tot el districte forma part de la Greater Hyderabad Municipal Corporation (GHMC) que administra la ciutat.

## Administració

L'administració té les següents funcions:
* Ajuts per al treball, incloent pagament de sous, pensions i altres
* Llicències de casament, registre de casaments, naixements i morts
* Coordinació amb els cossos inferiors com mandals, i amb la GHMC
* Funcions judicials relacionades amb la llei i orde
* Administració de les biblioteques locals i dels museus, i distribució dels fons als llocs d'interès
* Administració de les institucions educatives de l'estat dins el territori del districte (les institucions que no són de l'estat d'Andhra Pradesh les administra el govern de la ciutat)
* Control dels esportistes, veterans, i classes menys afavorides
* Altres.

## Història

El districte existia ja al segle xix, amb major extensió, dins el principat d'Hyderabad. El 1956 va quedar inclòs a Andhra Pradesh, i la superfície fou reduïda per diverses segregacions o modificacions de límits.

## Referències

* ↑ http://www.hyderabad.ap.gov.in/sections.html Arxivat 2010-02-23 a Wayback Machine.
# Klinovi

«Klinovi» té aquests significats:
* Klinovi (Rovenkí), localitat de l'óblast de Bélgorod, a Rússia
* Klinovi (Prókhorovka), localitat de l'óblast de Bélgorod, a Rússia
# Demetri II d'Abkhàzia

Demetri II d'Abkhàzia (en georgià დიმიტრი, Dimitri II) fou un rei d'Abkhàzia de la dinastia dels Antxabàdzides que va regnar del 836/837 al 871/872 segons Cyril Toumanoff o del 855 al 864 segons la hipòtesi de Christian Settipani.
El Divan dels reis d'Abkhàzia indica que era fill de Lleó II d'Abkhàzia i li atribueix un regnat de 36 anys, massa llarg per entrar sense problemes en la cronologia global dels reis d'Abkhàzia. Christian Settipani emet la hipòtesi que aquest regnat es divideix de fet en dos períodes: 29 anys com a pretendent contra el seu germà Teodosi II d'Abkhàzia i 9 anys (855-864) com a rei efectiu. L'autor del Divan dels reis d'Abkhàzia, l'objectiu del qual era proclamar la legitimitat de Bagrat III l'unificador de Geòrgia, el descendent directe de Demetri II, hauria lògicament amagat aquesta situació.
La Cronica georgiana només esmenta incidentalment a Demetri II, del que diu que era fill de Lleó (II) i germà de Teodosi i que va tenir com a successor al seu germà Jordi I d'Abkhàzia. Demetri II va deixar dos fills, Tinin, eristav a Txikha mort vers 871/877, i Bagrat I d'Abkhàzia.

## Bibliografia

* Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Rome, 1990
* Christian Settipani, Continuité des élites à Byzance durant les siècles obscurs. Les princes caucasiens et l'Empire du VIe au IXe siècle, Paris, de Boccard, 2006, 634 pàgs. (ISBN 978-2-7018-0226-8),
# Deweese

Deweese és una població dels Estats Units a l'estat de Nebraska. Segons el cens del 2000 tenia 80 habitants.

## Demografia

Segons el cens del 2000, Deweese tenia 80 habitants, 35 habitatges, i 17 famílies. La densitat de població era de 343,2 habitants per km².
Dels 35 habitatges en un 28,6% hi vivien nens de menys de 18 anys, en un 40% hi vivien parelles casades, en un 5,7% dones solteres, i en un 48,6% no eren unitats familiars. En el 42,9% dels habitatges hi vivien persones soles el 25,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,22.
Per edats la població es repartia de la següent manera: un 33,8% tenia menys de 18 anys, un 0% entre 18 i 24, un 35% entre 25 i 44, un 12,5% de 45 a 60 i un 18,8% 65 anys o més.
L'edat mediana era de 37 anys. Per cada 100 dones de 18 o més anys hi havia 103,8 homes.
La renda mediana per habitatge era de 22.500 $ i la renda mediana per família de 31.250 $. Els homes tenien una renda mediana de 23.125 $ mentre que les dones 13.125 $. La renda per capita de la població era de 13.018 $. Cap de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deweese». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Deweese». American Fact Finder. Oficina del Cens dels Estats Units, 12-01-2010.
# Dann Thomas

Dann Thomas és una guionista de còmics estatunidenca, autora de nombroses històries per a Marvel, DC Comics i altres editorials nord-americanes, sovint en col·laboració amb el seu marit, Roy Thomas. Nascuda Danette Maxx Couto, el 1981 publicà la seua primera història en The Savage Sword of Conan, acreditada com a Danette Couto; poc després es canvià el nom a Dann i, casada amb Thomas, ambdós idearen i guionitzaren la sèrie Arak, Son of Thunder i revisitaren el personatge d'Hourman en la sèrie infinity Inc.
Thomas fon la primera dona en guionitzar el personatge femení Wonder Woman (en el número 300, 1983) i ha inspirat un parell de personatges: l'àlter ego de la superheroïna Firebrand, Danette Reilly, la qual guionitzaria més tard en la sèrie All Star Squadron; i una altra dona anomenada Dannette que aparegué en la història What If Conan the Barbarian Walked the Earth Today? («I si Conan el Bàrbar visquera en el món actual?») el 1979.
El 1991, els Thomas es traslladaren de Loas Angeles a St. Matthews (Carolina del Sud) després de visitar son pare de Dann, que dirigia una fàbrica a Orangeburg (Carolina del Sud). Thomas participà com a convidada en el Saló Internacional del Còmic de Barcelona de 2018, junt amb altres autores com Flavita Banana, Kelly Sue DeConnick, Cristina Durán, Idoia Iribertegui, Elisa McCausland, Mamen Moreu, Ana Penyas o Liv Strömquist.

## Referències

* ↑ «Dann Thomas (Estats Units. 1952)». Ficomic. [Consulta: 13 abril 2018].
* ↑ «Dann Thomas» (en castellà). Universo Marvel. [Consulta: 13 abril 2018].
* ↑ Lesley Goldberg. «The CW Developing Drama Based on DC Comics Hero 'Hourman'» (en anglés). The Hollywood Reporter, 05-11-2013. [Consulta: 17 abril 2018].
* ↑ «Women in Comics» (en anglés). Wikia. [Consulta: 16 abril 2018].
* ↑ Joey Holleman «SC resident who created Ultron enjoys seeing his character hit movie screens» (en anglés). The State, 27-04-2015 [Consulta: 17 abril 2018].
* ↑ Rosa Martí. «El Salón del Cómic de Barcelona, mucho más que superhéroes» (en castellà). Esquire, 13-04-2018. [Consulta: 17 abril 2018].
# Macina (Etòlia)

* Per a altres significats, vegeu «Macina».
Macina o Macínia (grec antic: Μακύνα o Μακυνία, llatí: Macyna o Macynia) era una ciutat d'Etòlia a la costa, al peu del mont Tafiassos.
Segons Estrabó es va construir després del retorn dels heraclides al Peloponnès. El poeta Arquites d'Amfissa diu que era una ciutat dels locris ozolis i la descriu amb un vers hexàmetre que diu: «la preciosa Macina, vestida amb raïms, que respira perfums». També en parla Alceu de Messene en un epigrama, un poeta contemporani de Filip V de Macedònia. Plini el Vell parla d'una muntanya de nom Macínium situada prop de la ciutat, que podria ser un error i volgués parlar de la mateixa Macina.
Segurament encara existia al segle iii aC, però va desaparèixer no gaire més tard, cap al segle ii aC.

## Notes

* ↑ Segons el Diccionari Grec-Català
* ↑ Segons Plutarc
* ↑ Segons Estrabó

## Referències

* ↑ Smith, William (ed.). «Macynia». Dictionary of Greek and Roman Geography (1854). [Consulta: 15 abril 2021].
# Dawid Kownacki

Dawid Kownacki (Gorzów Wielkopolski, Polònia, 14 de març de 1997) és un futbolista polonès que juga de davanter al Fortuna Düsseldorf alemany. És internacional amb la selecció de Polònia.

## Trajectòria

Kownacki va començar a jugar a futbol al club de la seva ciutat natal, el GKP Gorzów Wielkopolski. El 2005 va fitxar pel KKS Lech Poznań per a completar la seva formació. El desembre de 2013, amb només 16 anys, va debutar amb el primer equip a la Ekstraklasa, la màxima categoria del futbol polonès. Amb l'equip de Poznań va guanyar l'Ekstraklasa la temporada 2014-15 i la Supercopa polonesa el 2015 i el 2016. En total, va marcar 21 gols en 94 partits a la lliga polonesa en les quatre temporades que va romandre al club. El 2017 va fitxar per la UC Sampdòria de la Sèrie A italiana.
Kownacki ha estat internacional amb la selecció de Polònia en les categories juvenils. Va debutar amb l'absoluta el 23 de març de 2018 en l'amistós contra Nigèria. Kownacki va disputar la Copa del Món de 2018.

## Palmarès

KKS Lech Poznań
* Lliga polonesa (1): 2014-15
* Supercopa polonesa (2): 2015, 2016

## Referències

* ↑ «Kownacki è un calciatore della Sampdoria, arriva dal Lech Poznań» (en italià). UC Sampdoria, 11-07-2017. [Consulta: 18 juny 2018].
* ↑ «Pologne 0 - Nigéria 1» (en francès). transfermarkt.de, 23-03-2018. [Consulta: 18 juny 2018].
* ↑ «Dawid KOWNACKI - Profile» (en anglès). FIFA, 01-05-2018. Arxivat de l'original el 18 de juny 2018. [Consulta: 18 juny 2018].
* ↑ «#99 Dawid Kownacki» (en castellà). transfermarkt.de, 2018. [Consulta: 18 juny 2018].
# Dawaro

Dawaro fou un estat musulmà comerciant establert al sud d'Etiòpia en una banda de terreny llarga i estreta a l'est del Bale, i centrat a la ciutat d'Harar arribant probablement fins al Wadi Shabele al sud, al país dels danakil al nord i a l'estat d'Ifat (Adal) a l'est. En el temps de l'emperador Amda Sion (1312-1342) d'Abissínia l'estat va tenir fins i tot un enclavament a la riba nord de la part inferior del riu Hawash, territori que després fou part del sultanat d'Awasa.
L'estat va sorgir a finals del segle xiii o començament del XIV i estava dirigit per un rei (títol makuannen) que era vassall de l'emperador. Durant el regnat d'Amda Sion es va revoltar el rei Haydara i es va unir als revoltats a l'Adal, però la revolta fou sufocada. El regne va restar vassall etíop fins al 1548 quan s'hi va establir un governador nomenat per l'emperador Galawdewos, de nom Panuel. Segons al-Umari el país es creuava en cinc dies al llarg i en dos dies a l'ample.
L'estat va disposar d'un exèrcit considerable. Els habitants musulmans eren hanafites. A partir del segle xvi algunes referències anomenen tanmateix Dawaro a un altre regne, l'estat sidama de Kullo, a causa del fet que Kullo havia estat colonitzat per emigrants de Dawaro en temps de la guerra entre Etiòpia i Ahmad Grañ d'Afdal (1527-1542).

## Bibliografia

* Perruchon, Histoire des guerres d'Amda Syon, 1889.
# Madden NFL 17

Madden NFL 17 és un videojoc de futbol americà desenvolupat per EA Tiburon (Electronic Arts) para PlayStation 3, PlayStation 4, Xbox 360 i Xbox One, que va ser llançat el 23 d'agost de 2016 a Amèrica del Nord.

## Desenvolupament

El 12 de maig de 2016, EA Sports va pujar un tràiler a Youtube, en el qual van revelar algunes noves addicions que van ser afegides al joc. Aquests inclouen una millora a la manera "Ground Game", un redissenyo i una millor manera franquícia (Madden 365), noves formes d'entrenament i molts més.

## Portada

El jugador dels New England Patriots Rob Gronkowski, és el jugador portada del videojoc.

## Banda sonora

El 3 d'agost de 2016, EA Sports va anunciar la banda sonora del joc, el qual consta de 40 cançons d'artistes com 2 Chainz, Flume, Steve Aoki i Logic. La banda sonora va estar disponible per streaming en Spotify.

## Referències

* ↑ « Falta indicar el text de la citació. »

## Enllaços externs

* Pàgina oficial
# Diables d'Horta

Els Diables d'Horta és una colla de diables que va acompanyada sempre d'un grup de tabalers propi, creada a finals de desembre de l'any 2006. Actuen a tot el territori català, per animar festes i trobades amb la pólvora i els correfocs. Van vestits de color grana i negre, amb unes caputxes d'on surten un parell de banyes.
Amb motiu del cinquè aniversari, l'any 2011, van organitzar l'exposició 'Cinc anys de Diables d'Horta' que es va poder visitar al local del Punt d'Informació Juvenil d'Horta-Guinardó. Dins aquella celebració, també van enregistrar un lipdub, amb la participació de més entitats del barri.

## Referències

* ↑ «[URL Diables d'Horta]». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).